
讜讘砖讟专.


讜转讞讬诇讛 诪讘专专讬诐 讗转 讛讘专讬讬转讗: 讗讜转讬讜转 诪讗谉 讚讻专 砖诪讬讬讛讜 [诪讬 讛讝讻讬专 讻诇诇 讗转 砖诪谉]? 诪讚讜注 讘讗 专' 谞转谉 诇讚讘专 注诇 讗讜转讬讜转 讻砖诇讗 讚讜讘专 讘讛谉 拽讜讚诐, 讘讚讘专讬 讛转谞讗 讛专讗砖讜谉? 讜诪砖讬讘讬诐: 讞住讜专讬 诪讞住专讗 讜讛讻讬 拽转谞讬 [讞住专讛 讛讘专讬讬转讗 讜讻讱 讛讬讗 砖谞讜讬讛]: 住驻讬谞讛 谞拽谞讬转 讘诪砖讬讻讛, 讜讗讜转讬讜转 讘诪住讬专讛 讘诇讘讚, 讘诇讗 诇诪砖讜讱 讗转 讛砖讟专. 专' 谞转谉 讗讜诪专: 住驻讬谞讛 讜讗讜转讬讜转 谞拽谞讜转 讘诪砖讬讻讛 讜讘砖讟专.


讜砖讜讗诇讬诐: 砖讟专 诇住驻讬谞讛 诇诪讛 诇讬? 讛诇讗 诪讟诇讟诇讬 [诪讬讟诇讟诇讬诐] 讛讬讗, 讜诪讬讟诇讟诇讬诐 讗讬谞诐 谞拽谞讬诐 讘砖讟专 讗诇讗 讘讗讜驻谞讬诐 讗讞专讬诐! 讗诇讗 诇讗讜 讛讻讬 拽转谞讬 [讛讗诐 诇讗 讻讱 讛讬讗 砖谞讜讬讛]: 住驻讬谞讛 谞拽谞讬转 讘诪砖讬讻讛, 讜讗讜转讬讜转 讘诪住讬专讛. 专' 谞转谉 讗讜诪专: 住驻讬谞讛 讘诪砖讬讻讛, 讜讗讜转讬讜转 讙诐 讘诪住讬专讛 讜讙诐 讘砖讟专.


讜讬砖 诇砖讗讜诇: 讗诐 讻讱 专' 谞转谉 讛讗讜诪专 砖住驻讬谞讛 讘诪砖讬讻讛 讛讬讬谞讜 [讝讛] 讻讚注转 讛转谞讗 拽诪讗 [讛专讗砖讜谉], 讗诇讗 讛讗诐 诇讗 诪讞诇讜拽转 讝讜 砖诇 专讘 讜砖诪讜讗诇 讗讬讻讗 讘讬谞讬讬讛讜 [讬砖 讘讬谞讬讛诐], 砖讗讞讚 诪讛诐 住讘讜专 砖爪专讬讻讬诐 诪砖讬讻讛 诪砖讛讜 讘住驻讬谞讛, 讜讛讗讞专 住讘讜专 讻讬 爪专讬讱 诪砖讬讻讛 砖诇 讻讜诇讛? 讜讚讜讞讬诐: 诇讗, 讚讻讜诇讬 注诇诪讗 [诇讚注转 讛讻诇, 转谞讗 拽诪讗 讜专' 谞转谉] 讗驻砖专 诇讜诪专 砖讛诐 住讘讜专讬诐 讗讬 [讗讜] 讻专讘 讗讬 [讗讜] 讻砖诪讜讗诇, 讜讘住驻讬谞讛 鈥� 讻讜诇讬 注诇诪讗 诇讗 驻诇讬讙讬 [讛讻诇 讗讬谞诐 讞讜诇拽讬诐] 砖谞拽谞讬转 讘诪砖讬讻讛, 


讻讬 驻诇讬讙讬 [讻讗砖专 谞讞诇拽讜] 讛专讬 讝讛 讘诪讻讬专转 讗讜转讬讜转 (砖讟专讜转), 讜讛讻讬 拽讗诪专 诇讬讛 [讜讻讱 讗诪专 诇讜] 专' 谞转谉 诇转谞讗 拽诪讗 [讛专讗砖讜谉]: 讘住驻讬谞讛 讜讚讗讬 诪讜讚讬谞讗 [诪讜讚讛 讗谞讬] 诇讱 砖谞拽谞讬转 讘诪砖讬讻讛. 讘讗讜转讬讜转, 砖讗转讛 住讘讜专 砖讚讬 讘诪住讬专讛, 诇讚注转讬 讗讬 讗讬讻讗 [讗诐 讬砖] 讙诐 砖讟专 诪讻讬专讛 鈥� 讗讬谉 [讻谉], 讗讬 [讗诐] 诇讗 鈥� 诇讗. 讜诇驻讬 讝讛 讞讜诇拽讬诐 转谞讗 拽诪讗 讜专' 谞转谉


讘驻诇讜讙转讗 讚讛谞讬 转谞讗讬 [讘诪讞诇讜拽转 砖诇 转谞讗讬诐 讗诇讛]; 讚转谞讬讗 [砖讻谉 砖谞讬谞讜 讘讘专讬讬转讗]: 讗讜转讬讜转 谞拽谞讜转 讘诪住讬专讛, 讗诇讜 讚讘专讬 专讘讬. 讜讞讻诪讬诐 讗讜诪专讬诐: 讘讬谉 讻转讘 砖讟专 诪讻讬专讛 注诇 讛砖讟专 讜诇讗 诪住专, 讘讬谉 诪住专 讜诇讗 讻转讘 鈥� 诇讗 拽谞讛 注讚 砖讬讻转讜讘 讜讬诪住讜专.


砖讜讗诇讬诐: 诇讚专讱 讝讜 讘诪讗讬 讗讜拽讬诪转讗 [讘诪讛 讛注诪讚转 讗讜转讛] 讗转 砖讬讟转 转谞讗 拽诪讗 讘讘专讬讬转讗 讛拽讜讚诪转, 讻砖讬讟转 专讘讬? 讛专讬 诇砖讬讟转讜 住驻讬谞讛 谞诪讬 转讬拽谞讬 [讙诐 讻谉 转讬拽谞讛] 讘诪住讬专讛, 讜诇讗讜 讚讜讜拽讗 讘诪砖讬讻讛 (讻驻讬 砖谞讗诪专 讘讗讜转讛 讘专讬讬转讗). 讜诪谞讬谉 砖讻谉 讚注转 专讘讬? 讚转谞讬讗 [砖讻谉 砖谞讬谞讜 讘讘专讬讬转讗]: 住驻讬谞讛 谞拽谞讬转 讘诪住讬专讛, 讗诇讜 讚讘专讬 专讘讬. 讜讞讻诪讬诐 讗讜诪专讬诐: 诇讗 拽谞讛

